Cunard Line
Store norske leksikon,Teknologi og industri,Transport,Sjøfart og skipsindustri,Skipsfartsnæring,Rederier
Cunard Line er et britisk cruiserederi grunnlagt i 1878 som en fortsettelse av et britisk-amerikansk postdampskipsrederi, British and North American Royal Mail Steam-Packet Company, grunnlagt 1839 av blant annet Sir Samuel Cunard (1787–1865).
Rederiet har hatt flere av verdens største passasjerskip, bl.a. Queen Mary (fra 1934) og Queen Elizabeth (1936–40). Begge ble i 1967–1968 solgt til USA. Flere av Cunardlinjens skip erobret Atlanterhavets blå bånd for raskeste nordatlantiske overfart mellom Europa og Amerika, blant annet Campania, Lucania, Lusitania, Mauretania og Queen Mary.Cunard Line overtok også Den Norske Amerikalinjes cruiseskip Sagafjord (videresolgt 1997) og Vistafjord (videresolgt 2004). Per 2012 har Cunard tre cruiseskip: Queen Mary 2 (2004), Queen Victoria (2007) og Queen Elizabeth (2010).Cunard ble i 1971 overtatt av industrikonsernet Trafalgar House, som i 1996 gikk inn i norske Kværner. I 1998–1999 ble Cunard Line solgt til amerikanske Carnival Corporation. Les mer i Store norske leksikon rederi skipsfart cruise